কয়েক মাস আগে ব্রিটেনের দ্য ইন্ডিপেন্ডেন্ট এক খবরে জানিয়েছে, ফ্রান্সে বাচ্চাদের একটি স্কুল ক্যাফিটেরিয়ায় মুসলমানদের জন্য আলাদা খাবার রান্না করায় নিষেধাজ্ঞা দেওয়া হয়েছে। জানা দরকার, ওই ক্যাফিটেরিয়ার প্রতিটি খাদ্যে শূকরের মাংসের উপাদান রয়েছে। বিকল্প খাবার না পাওয়ায় মুসলিম শিশুরা না খেয়েই থাকে। কর্তৃপক্ষের বক্তব্য হচ্ছে, ‘কোন ধর্মে কী নির্দেশনা রয়েছে তা আমাদের জানার বিষয় নয়। এখানকার নিয়ম মেনে চলতে হবে।’ অথচ সারকোজি সরকারের সময় ইহুদি ধর্মীয় দিবসের কারণে কয়েকটি স্কুলের পরীক্ষা পেছানোর জন্য স্বয়ং প্রেসিডেন্ট অনুরোধ করেছিলেন। এ খবর ফাঁস করেছিল ফরাসি লা পয়েন্ট পত্রিকা।